**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА РЕДА И УСЛОВИЯТА ЗА ФИНАНСИРАНЕ НА ИНИЦИАТИВИ В СФЕРАТА НА КУЛТУРАТА И ВКЛЮЧВАНЕТО ИМ В КАЛЕНДАРА НА КУЛТУРНИТЕ СЪБИТИЯ НА ОБЩИНА ПЛОВДИВ,** приета срешение № 393, взето с протокол № 18 от 29.10.2013г. на Общински съвет Пловдив, изменена и допълненас Решение № 161, взето с Протокол № 9 от 29.05.2014г. на Общински съвет-Пловдив

**Вносител: Иван Тотев – Кмет на Община Пловдив**

***Проект***

*Съгласно чл. 26, ал. 2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Правилник на е-таil адрес: culture@plovdiv.bg*

 **МОТИВИ:**

Наредба за реда и условията за финансиране на инициативи в сферата на културата и включването им в Календара на културните събития на Община Пловдив е приета с Решение № 393, взето с Протокол № 18 от 29.10.2013г., изменена и допълнена с Решение № 161, взето с Протокол № 9 от 29.05.2014г. на Общински съвет-Пловдив. Основната й цел е да се постигане многообразие на културния живот в града в съответствие с действащата нормативна уредба и Закона да закрила и развитие на културата и като се отчита спецификата на работата в тази сфера. До този момент са проведени две конкурсни сесии. В резултат на това бяха одобрени и финансирани 78 културни събития на обща стойност 1 378 800лв. По този начин Общината подкрепи гражданските организации и творчески субекти, приобщавайки ги към изпълнението на общинската политика в сферата на културата. С прилагането на Наредбата, в Календара на културните събития, освен утвърдените традиционни прояви, организирани пряко от служителите в отдел „Култура”, бяха включени нови творчески субекти, с нови и креативни идеи при спазването на принципите на прозрачност и конкурсното начало при избора.

 На 19 май Съветът на Министрите на културата на 28-те страни членки на ЕС официално обяви Пловдив за Европейска столица на културата през 2019г. За по-успешното позициониране и популяризиране на Пловдив върху културната карта на Европа и в изпълнение на Културната стратегия на Община Пловдив 2014 – 2020, е необходимо да разширим партньорството в сферата на културата и да създадем благоприятна база за развитие на културните и творчески индустрии и културния туризъм. По тази причина предлагам съществуващата Наредба да бъде изменена и допълнена като се завишат средствата за финансиране на проекти.

 **Финансови средства**: Финансирането на проекти ще продължи да бъде в рамките на гласуваните от ОбС средства за дейност в сферата на културата през съответната календарна година и да се определя в Решението на ОбС, с което се гласува бюджета на Община Пловдив като цяло и в частност бюджета на Дирекция „Култура, образование и развитие” – Дейност 759 „Други дейности по култура” за организиране на проявите от Календара на културните събития на Община Пловдив. Предлагаме средствата за финансиране на проекти да бъдат в размер до 80% от бюджета за дейност.

 **Очаквани резултати:** Осъществяване на по-ефективна, устойчива и отворена към гражданите политика в областта на културата и осигуряване на максимална прозрачност, публичност и контрол при разпределение на финансовите средства на Община Пловдив.

 **Анализ за съответствие с правото на Европейския съюз:** Предлаганите промени са в съответствие с нормативните актове от по-висока степен и с тези на европейското законодателство.

 **Правни основания:** чл.21, ал.1, т.23 и ал. 2 от ЗМСМА, във връзка с чл. 18, ал. 2, т. 3 от ЗЗРК, при спазване изискванията на чл. 75-79 от АПК, във връзка с чл.11, ал.3, чл.17, ал.1 и 2, чл. 26 и чл. 28 от ЗНА.

**ПРОЕКТ ЗА РЕШЕНИЕ:**

**І.** Приема Наредба за изменение и допълнение на Наредба за реда и условията за финансиране на инициативи в сферата на културата и включването им в Календара на културните събития на Община Пловдив, както следва:

**§ 1.** Чл. 4, ал. 6 придобива следната редакция:

„(6) Оценката и класирането на проектите се извършва съгласно Методика за оценяване на проектите – Приложение № 2 към настоящата наредба. За финансова база се взема сума в размер до 80% от сумата, утвърдена от ОбС в бюджета на Дирекция „Култура, образование и развитие” – Дейност 759 „Други дейности по култура” за организиране на проявите от Календара на културните събития на Община Пловдив. Класирането се извършва според получените точки в низходящ ред. При подаден писмен отказ на някой от класираните кандидати, преди утвърждаването на Календара на културните събития от ОбС, мястото се заема от следващия проект, събрал най-голям брой точки.”

**§ 2.** В Приложение 2 – „Методика за оценяване на проекти“, Раздел III се променя по следния начин:

„При започване на своята работа комисията определя сумата, която ще бъде разпределена за финансиране на проекти за следващата календарна година. Тя се съобразява с условието по Чл.4, ал.6 от Наредбата, средствата за финансиране на проекти да не надвишават 80% от средствата за дейност за настоящата година.

Комисията изготвя списък на одобрените проекти, които да бъдат включени в Календара на културните събития, като в него влизат класираните проекти по низходящ ред до изчерпване на сумата за финансиране.

Решението за одобряване на класираните предложения и включването им в Календара на културните събития се взема от комисията с мнозинство по чл.4, ал.3 от настоящата Наредба. Член на комисията, който е против взетото решение, може да подпише протокола с особено мнение и да изложи писмено мотивите си.

Одобрените проекти се включват в Календара на културните събития на Община Пловдив, който се утвърждава от ОбС.

След приемането на бюджета на Община Пловдив като цяло и в частност бюджета за дейност на Дирекция „Култура, образование и развитие” – Дейност 759 „Други дейности по култура”, ако има промяна в средствата за дейност, спрямо заложените в утвърдения Календар на културните събития, комисията преизчислява сумите за финансиране, при запазване на процентното съотношение спрямо бюджета за дейност от предходната година и изготвя актуализиран списък на одобрените проекти. Актуализираният Календар на културните събития се внася отново за утвърждаване от ОбС.

Мандатът на Комисията се изчерпва с окончателното приемане на Календара на културните събития на Община Пловдив от Общински съвет и с изпълнение изискванията на чл.4, ал.7.“